
E L Ő T E R J E S Z T É S

Balatonvilágos Község Önkormányzat Képviselő-testületének

2025. májusi soros nyílt ülésére 

Tárgy: Balatonvilágosi Szivárvány Óvoda Alapító Okiratának módosítása
Előterjesztő: Takács Károly Béla polgármester 

Előkészítette: Siófoki Közös Önkormányzati Hivatal Balatonvilágosi Kirendeltség

Tisztelt Képviselő-testület!

Balatonvilágos Község Önkormányzat Képviselő-testülete a 404/2012.(XII.12.) számú határozatával elfogadta a Balatonvilágosi Napközi-otthonos Óvoda alapító okiratát, és azt a 34/2014.(II.24.) számú, majd a 237/2015.(VIII. 05.) határozataival módosította, utóbbi döntésével az intézmény nevét Balatonvilágosi Szivárvány Óvoda elnevezésre módosította.
A képviselő-testület 2018. május 7. napján hozott 90/2018.(V. 07.) számú határozatában döntött a bölcsődei feladat-ellátást érintő jogszabályi változások miatt az egységes óvoda-bölcsőde intézményforma megszüntetéséről, óvoda intézményforma működtetéséről a 2018/2019. tanévtől, 2018. szeptember 1. napjától. A döntés átvezetésére nem került sor 2018-ban, így a mai napig a 2015. évben jóváhagyott dokumentum hatályos.
A fentiek miatt szükséges az intézmény alapító okiratának módosítása a melléklet szerint (a módosítással egyúttal néhány hiba javítására is sor kerül, a hatályos Alapító Okirat az előterjesztés mellékletét képezi).
Módosítandó a korábbi 6.3. pontban található felvehető maximális gyermek-, tanulólétszám: eddig a nemzeti köznevelésről szóló 2011. évi CXC. törvény 25. § (7) bekezdésben foglaltak szerinti, húsz százalékkal túlléphető létszám szerepelt (70 fő férőhely megállapítása mellett, 20%-kal 84 főben megállapítva).

Ezt a maximális 25 fő csoportlétszámokkal és három csoporttal számolva 75 főben állapíthatjuk meg, ez szerepel az alapító okiratban. 
Az igazgatónak lehetősége van a 25. § (7) bekezdés értelmében szükség esetén kérelmeznie a fenntartótól nevelési elején a maximum 20%-os túllépést, melynek értelmében legfeljebb 90 fő vehető fel az óvodába. Természetesen az igazgatónak figyelemmel kell lennie a létszám megállapítás egyéb szabályaira is, így például a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet megállapításira a felvételi döntései során azzal, hogy köteles minden Balatonvilágosi lakcímmel (lakcím hiányában tartózkodási hellyel) rendelkező gyermek felvételét biztosítani.

A döntés meghozatalának határideje május 31. napja tekintettel az Nkt. 4. § 11. pontjában és 87. § (7) bekezdésében foglaltakra.  

A Szülői szervezet és az Alkalmazotti/szakmai közösség véleménye az előterjesztés készítésének időpontjában még nem áll rendelkezésre. ÉN NEM LÁTOM, HOGY KELL VÉLEMÉNYEZTETNI AZ ALAPÍTÓ OKIRAT MÓDOSÍTÁSÁT. 
Az előterjesztés tartalmazza az alapító okirat módosító okirat és az egységes szerkezetű alapító okirat szövegezését. 
Az Alapító Okirat tartalmi követelményeit az államháztartásról szóló 2011. évi CXCV. törvény (Áht.), a nemzeti köznevelésről szóló 2011. évi CXC. törvény (Nkt.), valamint az államháztartásról szóló 2011. évi CXCV. törvény végrehajtásáról szóló 368/2011. (XII. 31.) Korm. rendelet (Ávr.) alábbi rendelkezései szabályozzák:

Áht. „8/A. § (1) Az Országgyűlés vagy a Kormány által alapított költségvetési szerv alapításáról jogszabályban, más alapító szerv által alapított költségvetési szerv esetén alapító okiratban kell rendelkezni. Jogszabállyal alapított költségvetési szerv esetén – a jogszabályban megjelölt alapítási időpontot megelőzően – a költségvetési szerv alapításáról alapító okiratot is ki kell adni.
(2) Az alapító okiratot és annak módosítását az alapító szerv – az Országgyűlés vagy a Kormány által alapított költségvetési szerv alapító okiratát és annak módosítását az irányító szerv, a Sándor-palota alapító okiratát és annak módosítását a köztársasági elnök, minisztérium és a kormányzati főhivatal alapító okiratát és annak módosítását a miniszterelnök – adja ki a kincstár által rendszeresített formanyomtatvány alkalmazásával. Az alapító okirat kiadására jogosult személy e tevékenységében nem helyettesíthető.

[Az Áht. 8/A. § (1) bekezdéséhez] 

Ávr. 5. § (1) Az alapító okirat tartalmazza a költségvetési szerv

a) megnevezését magyar nyelven,

b) székhelyét, telephelyeit,

c) alapításáról rendelkező jogszabály teljes megjelölését, ha az alapításról jogszabály rendelkezett,

d) irányító szervének vagy felügyeleti szervének megnevezését, székhelyét,

e) illetékességét, működési területét,

f) közfeladatát, alaptevékenységét, ezek kormányzati funkció szerinti megjelölését és főtevékenységének államháztartási szakágazati besorolását,

g) vezetőjének megbízási rendjét, és

h) alkalmazásában álló személyek jogviszonyának megjelölését.

(2) Az alapító okirat – az (1) bekezdésben foglaltakon túl – az alábbiak fennállása esetén tartalmazza a költségvetési szerv

a) megnevezését idegen nyelven és rövidített nevét,

b) jogelődjének megnevezését, székhelyét,

c) vállalkozási tevékenysége felső határát a módosított kiadási előirányzatok arányában,

d) megszűnésének időpontját vagy pontos feltételét, ha a költségvetési szerv határozott időre vagy bizonyos feltétel bekövetkeztéig jön létre.

(3) Ha az Áht. 9. § a) pontja szerinti hatáskörök gyakorlására jogosult és az irányító szerv személye nem azonos, az alapító okiratban mindkettőt meg kell jelölni.

(4) Az alapító okirat módosítása esetén el kell készíteni és a módosító okirathoz csatolni az alapító okirat módosításokkal egységes szerkezetbe foglalt változatát is. Az alapító okirat módosításokkal egységes szerkezetbe foglalt változatát nem kell aláírni, azon a Kincstár igazolja, hogy az alapító okirat egységes szerkezetbe foglalt változata megfelel az alapító okirat módosítások szerinti tartalmának.”

Nkt. „21. § (3) A köznevelési intézmény alapító okirata, szakmai alapdokumentuma tartalmazza

a) az alapító és a fenntartó nevét és székhelyét,

b) az intézmény – az e törvény felhatalmazása alapján kiadott miniszteri rendelet alapján meghatározott – hivatalos nevét,

c) az intézmény típusát,

d) az intézmény

da) feladatellátási helyét,

db) székhelyét,

dc) tagintézményét,

dd) telephelyét,

e) feladatellátási helyenként az alapfeladatának jogszabály szerinti megnevezését,

f) nevelési, oktatási feladatot ellátó feladatellátási helyenként felvehető maximális gyermek- vagy tanulólétszámot alapfeladatonkénti és munkarendenkénti bontásban,

g) iskolatípusonként az évfolyamok számát,

h) alapfokú művészetoktatás esetén a művészeti ágak, azon belül a tanszakok megnevezését,

i) szakgimnázium esetén a szakképesítés megnevezését, azonosító számát, szintjét, szakiskola esetén a szakképesítés, szakma, részszakma megnevezését, azonosító számát, szintjét,

j) a feladatellátást szolgáló vagyont, továbbá a vagyon feletti rendelkezés vagy a vagyon használati jogát,

k) az önálló költségvetéssel rendelkező intézmény esetében a gazdálkodással összefüggő jogosítványokat.”

Nkt. 
4. § 11. intézményátszervezés: minden olyan fenntartói döntés, amely az alapító okirat, szakmai alapdokumentum 21. § (3) bekezdés c)–j) pontjában felsoroltak bármelyikének módosulásával jár, kivéve a jogszabályváltozásból eredő módosítást és az olyan vagyont érintő döntést, amely vagyon a feladatellátáshoz a továbbiakban nem szükséges,
19. A köznevelési intézmények alapítása, megszüntetése
21. § (3) A köznevelési intézmény alapító okirata, szakmai alapdokumentuma tartalmazza
a) az alapító és a fenntartó nevét és székhelyét,
b) az intézmény – az e törvény felhatalmazása alapján kiadott miniszteri rendelet alapján meghatározott – hivatalos nevét,
c) az intézmény típusát,
d) az intézmény
da) feladatellátási helyét,
db) székhelyét,
dc) tagintézményét,
dd) telephelyét,
e) feladatellátási helyenként az alapfeladatának jogszabály szerinti megnevezését,

f) nevelési, oktatási feladatot ellátó feladatellátási helyenként felvehető maximális gyermek- vagy tanulólétszámot alapfeladatonkénti és munkarendenkénti bontásban,
g) iskolatípusonként az évfolyamok számát,
h) alapfokú művészetoktatás esetén a művészeti ágak, azon belül a tanszakok megnevezését,
i) szakgimnázium esetén a szakképesítés megnevezését, azonosító számát, szintjét, szakiskola esetén a szakképesítés, szakma, részszakma megnevezését, azonosító számát, szintjét,
j) a feladatellátást szolgáló vagyont, továbbá a vagyon feletti rendelkezés vagy a vagyon használati jogát,
k) az önálló költségvetéssel rendelkező intézmény esetében a gazdálkodással összefüggő jogosítványokat.
84. § (7) A fenntartó, a tankerületi központ, valamint az állami felsőoktatási intézmény által fenntartott intézmény esetében a köznevelésért felelős miniszter legkésőbb az intézkedés tervezett végrehajtása éve májusának utolsó munkanapjáig hozhat döntést

d) a nevelési-oktatási intézmény átszervezésével
kapcsolatban.

Javasolom a képviselő-testületnek az intézmény alapító okiratának módosítását, a módosító okirat, és az egységes szerkezetű alapító okirat elfogadását. 
Kérem a Tisztelt képviselő-testületet az előterjesztés megvitatására, az alábbi határozati javaslat elfogadására. 
Balatonvilágos, 2025. május

Takács Károly Béla 

polgármester

Határozati javaslat
Balatonvilágos Község Önkormányzata Képviselő-testülete megtárgyalta az „Balatonvilágosi Szivárvány Óvoda Alapító Okiratának módosítása” tárgyú előterjesztést, és az alábbi határozatot hozza:

Balatonvilágos Község Önkormányzat Képviselő-testülete elfogadja a Balatonvilágosi Szivárvány Óvoda intézmény alapító okiratát módosító okiratot és az egységes szerkezetű alapító okiratot a határozat melléklete szerinti tartalommal.
A képviselő-testület felhatalmazza a polgármestert és a jegyzőt az okiratok aláírására, és az óvodavezetőt és a GEVSZ intézményvezetőt a változások nyilvántartásokban történő átvezetéséhez szükséges intézkedések megtételére.

Felelős: Takács Károly Béla polgármester
  Dr. Boda Zsuzsanna jegyző

  Szöllősi Erika óvodavezető

  Kovács Tamás GEVSZ intézményvezető

Határidő: haladéktalanul/ alapító okirat módosítás átvezetésével kapcsolatos intézkedések

